hotchpotch/miracl-hf-unified huggingface dataset:
ब्रह्म दास लक्ष्मण
ब्रह्म दास लक्ष्मण (1900-1981), भारतीय मूल के एक फ़िजीयन राजनीतिज्ञ, मजदूर संघ नेता और व्यापारी थे जिनका फ़िजी के चीनी उद्योग पर काफी प्रभाव था। बी.डी. लक्ष्मण ने बनारस हिंदू विश्वविद्यालय से स्नातक की उपाधि प्राप्त की थी। भारत में उन्होंने महात्मा गांधी के साथ स्वतंत्रता संग्राम में भी भाग लिया था। फ़िजी में अपनी वापसी के बाद उन्होने लौतोका के सवेनी में गुरुकुल प्राइमरी स्कूल में अध्यापन कार्य शुरू कर दिया। 1939 में, स्कूल समिति के हुये मतभेद के बाद उन्होने यह स्कूल छोड़ दिया और लौतोका शहर चले गए जहां उन्होने प्रौढ़ पुरुषों को पढ़ाने के लिए एक रात्रि विद्यालय खोला। लौतोका में वह किसान संघ के नेताओं के संपर्क में आये और उन्होने गन्ना किसानों के संघ के लिए अपनी सेवायें देने की पेशकश की। उन्होंने किसान संघ के नेतृत्व के साथ मिलकर काम किया और 1940 में जब उन्होने विधान परिषद का चुनाव लड़ने की इच्छा व्यक्त की, तब उन्हें किसान संघ से समर्थन प्राप्त करने में कोई समस्या नहीं हुई क्योंकि निवर्तमान सदस्य, चतुर सिंह से संघ नाखुश था। बी.डी. लक्ष्मण उत्तर पश्चिम भारतीय डिवीजन से चुनाव में खड़े हुये और किसान संघ के एक अन्य सदस्य सदानंद महाराज के खिलाफ, आसानी से जीत दर्ज की। 1940 से 1943 तक, बी डी लक्ष्मण ने कोलोनियल शुगर रिफाइनिंग कंपनी (फ़िजी) और सरकार के साथ हुये कई विचार विमर्श और वार्ताओं के दौरान किसान संघ का प्रतिनिधित्व किया। 1943 में हुई गन्ना किसान हड़ताल के दौरान लक्ष्मण, अयोध्या प्रसाद के एक प्रमुख सलाहकार थे जबकि किसान संघ और महा संघ के बीच किसानों का समर्थन प्राप्त करने के लिए होड़ लगी थी। जब किसान संघ वाम और दक्षिण पंथ में विभाजित हुआ तक उन्होने अयोध्या प्रसाद के नेतृत्व वाले दक्षिणपंथी धड़े से खुद को संबद्ध कर लिया लेकिन गुपचुप तरीके से वामपंथी सदस्यों के साथ गुप्त बैठकें कीं। बुरी तरह विभाजित किसान संघ के चलते वह 1944 के विधान परिषद चुनाव में अपनी सीट को बचा नहीं पाये और महा संघ और वामपंथी किसान संघ द्वारा समर्थित उम्मीदवार, ए डी पटेल ने उन्हें आसानी से हरा दिया।
1953 में, अयोध्या प्रसाद जो कि अब किसान संघ के उपाध्यक्ष थे और बी डी लक्ष्मण के बीच किसान संघ की एक इमारत निर्माण के लिए भूमि प्राप्त करने के दौरान जमीन मालिकों को होने वाले भुगतान को लेकर मतभेद उत्पन्न हो गये। लक्ष्मण को किसान संघ से निष्कासित कर दिया और तब लक्ष्मण ने चीनी मिल मजदूरों के साथ खुद को शामिल किया गया था। 1956 विधान परिषद चुनाव में, बी डी लक्ष्मण अयोध्या प्रसाद के खिलाफ खड़े हुये लेकिन मात्र 109 वोट पाने में कामयाब रहे। 1958 में उनकी किस्मत तब पलटी जब वह स्थानीय संपत्तिकर दाता संघ के समर्थन से लौतोका नगर परिषद के लिए चुने गए।
किसान संघ की केंद्रीय समिति से सिद्दीक कोया के हटने के बाद, किसान संघ के मुस्लिम समर्थक उससे विमुख हो गये और 1959 के विधान परिषद चुनाव में उन्होने अयोध्या प्रसाद को हराने के लिए बी डी लक्ष्मण को समर्थन दिया इसके साथ ही लक्ष्मण अपनी पुरानी सीट हासिल करने में सफल रहे। लक्ष्मण लक्ष्मण ने अपनी यह सीट 1963 के अगले चुनावों तक बरकरार रखी। उन्होंने अन्य कई चुनावों के लिए भी नामांकन भरा, लेकिन किसी भी चुनाव को लेकर कोई गंभीर अभियान शुरू नहीं किया और अपने शेष जीवन में अधिकतर राजनीति से दूर बने रहे। अमी चन्द्र की मृत्यु के बाद लक्ष्मण, फ़िजी औद्योगिक श्रमिक कांग्रेस के अध्यक्ष बने और जून 1955 में हुई स्वर्ण खनिकों की हड़ताल के लिए उत्तरदायी रहे। 1960 की गन्ना अनुबंध वार्ता में लक्ष्मण ने मिल मजदूरों का प्रतिनिधित्व किया।
थीसियस का जहाज
थीसियस का जहाज जिसे थीसियस का विरोधाभास भी कहा जाता है, एक विरोधाभास है जो यह सवाल उठाता है कि क्या कोई वस्तु जिसके सभी घटकों को प्रतिस्थापित किया गया हो, मौलिक रूप से वही वस्तु रहती है? इस विरोधाभास को सबसे पहले पहली शताब्दी के उत्तरार्ध में प्लूटार्क द्वारा थीसियस का जीवन में दर्ज किया गया था। प्लूटार्क पूछता है कि यदि किसी जहाज के सभी लकड़ी के भागों को दूसरे लकड़ी के भागों से बदल दिया जाये तो क्या, तब भी यह जहाज वही पहले वाला जहाज बना रहेगा?
प्लूटार्क के लेखन से पूर्व इस विरोधाभास की चर्चा प्राचीन दार्शनिकों जैसे कि हेराक्लीटस, सुकरात और प्लूटो ने और अभी हाल के दार्शनिक जैसे कि थॉमस होब्स और जॉन लोके ने अपने लेखों में की है। इस विरोधाभास के कई प्रकार हैं, विशेष रूप से "दादा की कुल्हाड़ी" और ब्रिटेन का "ट्रिगर की झाड़ू" हैं। यह विचार प्रयोग "दार्शनिकों के लिए एक मॉडल" है, कुछ कहते हैं, "यह वही बना रहेगा," तो कुछ मानते हैं कि, "यह वही नहीं बना रहेगा"।
आचार्य महाप्रज्ञ
आचार्य श्री महाप्रज्ञ (14 जून 1920 – 9 मई 2010) जैन धर्म के श्वेतांबर तेरापंथ के दसवें संत थे। महाप्रज्ञ एक संत, योगी, आध्यात्मिक, दार्शनिक, अधिनायक, लेखक, वक्ता और कवि थे। उनकी बहुत पुस्तकें और लेख उनके पूर्व नाम मुनि नथमल के नाम से प्रकाशित हुई।
उन्होंने दस वर्ष की आयु में जैन संन्यासी के रूप में विकास और धार्मिक प्रतिबिंब का जीवन आरम्भ किया। महाप्रज्ञ ने अनुव्रत आंदोलन में मुख्य भूमिका निभाई जो गुरु आचार्य तुलसी ने 1949 में आरम्भ किया था और 1995 के आंदोलन में स्वीकृत अधिनायक बन गए। आचार्य महाप्रज्ञ ने 1970 के दशक में अच्छी तरह से नियमबद्ध प्रेक्षा ध्यान तैयार किया और शिक्षा प्रणाली में "जीवन विज्ञान" का विकास किया जो छात्रों के संतुलित विकास और उसका चरित्र निर्माण के लिए प्रयोगिक पहुँच है।
आचार्य महाप्रज्ञ का जन्म हिन्दू तिथि के अनुसार विक्रम संवत 1977, आषाढ़ कृष्ण त्रयोदशी को राजस्थान के टमकोर नामक गाँव में हुआ था। उनके पिता का नाम तोलाराम तथा माता का नाम बालू था। आचार्य महाप्रज्ञ का बचपन का नाम नथमल था। उनके बचपन में पिता का देहांत हो गया था। माँ बालू ने उनका पालन-पोषण किया। उनकी माँ धार्मिक प्रवृत्ति की महिला थी। इस कारण उन्हें बचपन से ही धार्मिक संस्कार मिले थे।
विक्रम संवत 1987, माघ शुक्ल की दशमी (29 जनवरी 1931) को उन्होंने दस वर्ष की आयु में अपनी माता के साथ तेरापंथ के आचार्य कालूगणी से दीक्षा ग्रहण की।
आचार्य कालूगणी की आज्ञा से मुनि तुलसी जो आगे चल कर आचार्य कालूगणी के बाद तेरापंथ के नौवें आचार्य बने, के मार्गदर्शन में दर्शन, न्याय, व्याकरण, मनोविज्ञान, ज्योतिष, आयुर्वेद आदि का तथा जैन आगम, बौद्ध ग्रंथों, वैदिक ग्रंथों तथा प्राचीन शास्त्रों का गहन अध्ययन किया था। वे संस्कृत भाषा के आशु कवि थे।
आचार्यश्री तुलसी ने महाप्रज्ञ (तब मुनि नथमल) को पहले अग्रगण्य एवं विक्रम संवत 2022 माद्य शुक्ला सप्तमी (ईस्वी सन् 1965) को हिंसार में निकाय सचिव नियुक्त किया। आगे चल कर उनकी प्रज्ञा से प्रभावित होकर आचार्य तुलसी ने उन्हें महाप्रज्ञ की उपाधि से अंलकृत किया। तब से उन्हें महाप्रज्ञ के नाम से जाना जाने लगा।
विक्रम संवत 2035 राजलदेसर (राजस्थान) मर्यादा महोत्सव के अवसर पर आचार्यश्री तुलसी ने विक्रम संवत 2035 को राजस्थान के राजलदेसर में उन्हें अपना उत्तराधिकारी घोषित किया। और महाप्रज्ञ युवाचार्य महाप्रज्ञ हो गए। विक्रम संवत 2050 में राजस्थान के सुजानगढ़ में आचार्य तुलसी ने अपने आचार्य पद का विर्सजन कर दिया और युवाचार्य महाप्रज्ञ को आचार्य नियुक्त किया। और वे तेरापंथ के दसवें आचार्य बने।
चरघातांकी क्षय
एक राशी को चरघातांकी क्षय के रूप में अध्ययन किया जायेगा यदि राशी अपनी वर्तमान मान के अनुक्रमानुपाती कम हो रही है अर्थात इसके मान की कम होने की दर इसके वर्तमान मान के अनुक्रमानुपाती है। गणितीय रूप में उपरोक्त कथन को निम्न अवकल समीकरण द्वारा व्यक्त किया जा सकता है, जहाँ "N" मात्रा है और λ (लैम्डा) एक धनात्मक संख्या है जिसे क्षय नियतांक कहते हैं:
उपरोक्त समीकरण का हल निम्न है: चरघातांकी परिवर्तन की दर
यहाँ "N(t)" समय "t" पर मात्रा है और "N = N(0)" इसका "t"=0 पर अर्थात प्रारम्भिक मान है। यदि समय "t" पर निकाय में क्षयित तत्व की मात्रा "N(t)" किसी निश्चित समुच्चय में विविक्त तत्वों की संख्या है, तब उस समय का माध्य मान कलित करना सम्भव है जिसमें तत्व समुच्चय में रहता है। इस समय को "माध्य आयु" (अथवा साधारणतया "आयुकाल" अथवा "जीवनकाल") कहा जाता है, इसे τ से निरूपित किया जाता है और यह प्रदर्शित किया जा सकता है कि यह क्षय दर λ, से निम्न प्रकार सम्बंध होती है:
माध्य आयु (जिसे चरघातांकी कालांक भी कहा जाता है) को "एकक समय" के रूप में भी देखा जाता है, क्योंकि हम चरघातांकी क्षय दर समीकरण को क्षय नियतांक λ के स्थान पर माध्य आयु, τ द्वारा भी लिखा जा सकता है: यहाँ हम देख सकते हैं कि τ वह समय है जब राशी की कुल मात्रा "1/e = 0.367879441" तक कम हो जाती है।
उदाहरण के लिए, यदि प्रारम्भिक मान, "N(0)" = 1000 है तो समय τ, पर इसका मान "N"(τ) = 368 होगा।
एक इसी तरह की राशी तब प्राप्त होती है जब आधार e के स्थान पर 2 लिया जाता है। उस स्थिति में इसे "अर्ध-आयु" कहते हैं।
अर्धायु काल, क्षय होते हुए किसी तत्त्व का वो काल होता है; जिसमें वो तत्त्व मूल मात्रा से आधा हो जाये। इसे उस तत्त्व की "अर्ध-आयु" कहा जाता है और प्रतीक "t" से निरूपित किया जाता है। अर्ध-आयु को माध्य आयु अथवा क्षय नियतांक के व्यंजकों के रूप में लिखा जा सकता है:
समीकरण को 2 के आधार में लिखने पर:
अतः पदार्थ की 2 = 1/2 मात्रा शेष रहती है।
अतः माध्य आयु formula_7, आर्ध-आयु को 2 के प्राकृत लघुगणक से भाजित करने पर प्राप्त होती है, अर्थात:
उदाहरण के लिए - 1.पोलोनियम-210 की अर्ध-आयु 138 दिन है और इसकी माध्य आयु 200 दिन है। 2. रेडियम का अर्द्ध आयु काल 1600 वर्ष है और इसका औसत आयु काल 2319 वर्ष है।
जो समीकरण चरघातांकी क्षय को निरूपित करती है निम्न प्रकार लिखी जाती है या, पुनर्विन्यासित करने पर,
समाकलित करने पर जहाँ C समाकलन नियतांक (समाकलन-अचर) है अतः जहाँ अन्तिम प्रतिस्थापन, "N" = "e", को समीकरण में "t" = 0 द्वारा प्राप्त किया गया है, "N", "t" = 0 पर पदार्थ की मात्रा है।
फ्लेवर (कण भौतिकी)
कण भौतिकी में, फ्लेवर या आस्वाद मानक मॉडल में परिभाषित मूलभूत कणों (या तो क्वार्क या लेप्टॉन) के विभिन्न प्रकारों को निर्दिष्ट करता है।
"फ्लेवर" शब्द का सर्वप्रथम प्रयोग 1968 में हैड्रॉनों के क्वार्क मॉडल में किया गया था।
X (आवेश)
कण भौतिकी में, X-आवेश (अथवा साधारणतया X) SO(10) महा एकीकृत सिद्धांत से सम्बध एक संरक्षित क्वान्टम संख्या है।
"X" बेरिऑन संख्या "B" और लेप्टॉन संख्या "L" के अन्तर ("B" − "L") से सम्बंधित है और दुर्बल हाइपर आवेश "Y" से निम्न संबंध है:
कुनान पोशपोरा वाकिया
कुनान पोशपोरा वाकिया भारतीय फौज पर लगा एक इलज़ाम है, जिस के मुताबिक भारतीय फौजीयों की एक टुकड़ी ने 1991 में जम्मू-कश्मीर के कुनान और पोशपोरा नाम के दो गावों के औरतों के साथ गैंगरेप कीये थे। सब से छोटी रेप विकटिम की उम्र सिर्फ 14 साल थी। पुलिस FIR में 23 औरतों ने अपने साथ रेप कीये जाने की शिकायत दर्ज करवायी थी। 2007 में 40 औरतें जम्मू-कश्मीर ह्युमन राइटस कमीश्न के पास इनसाफ की गुहार ले कर पहुँची थी। फौज और सरकार इस इलज़ाम को बेबुनियाद बताते हैं, जबकि घटना पर पहुँचने वाले पहिले सरकारी अफसर और उस वक्त के कुपवाड़ा के डिपटी कमीश्नर S M यासिन अपनी रिपोर्ट में लिखते हैं कि फौज ने "दरिंदो की तरह सलूक कीया था।"
1991 की फरवरी की एक रात को भारतीय फौज की 68 ब्रीगेड की 4 राजपुताना राइफलस के जवान गश्त करते हूये कुनान और पोशपोरा के गावों में पहुँचे। वहां उन्होने दोने गावों के मरदों को कुनान के दो घरों में बंद कर दिया और वहां की औरतो के साथ रेप कीये। इलज़ाम लगाने वाली सब से बज़ुर्ग औरत 70 साल और सब से जवान औरत सिर्फ 14 साल की थी। वाकिये से कुछ दिन बाद तक किसी को गाँव से बाहर नही आने दीया गया। इस लिये रेप की इस घटना की FIR दो हफ़ते बाद 8 मार्च को लिखवायी गयी।
उस वक्त के कुपवाड़ा के डिपटी कमीश्नर S M यासिन कुनान पहुँचने वाले पहिसे सरकारी मुलाज़िम थे। उन्होने उस वक्त के कश्मीक के डिविजन कमिश्नर वजाहत हबीबुल्ला को लिखी एक रिपोर्ट में कहा कि वह इस ज़ियादती को काले अक्षरों में उतारते हुये शरमसार थे। हबीबुल्ला ने एक हफ़ते से ज़्यादा वक्त तक कोई जवाब नही दिया। फिर हबीबुल्ला ने गांवो का दौरा कीया और एक गुप्त रिपोर्ट लिखी जिस में उन्होने कहा कि रेप के इलज़ाम संदेहात्मक और बड़ा-चड़ा कर बताये लगते हैं। बाद में डिफैंस मिनिसट्री ने सच मालूम करने के लिये एक जाँच कमीश्न भेजा। उस वक्त के प्रैस काउंसिल के प्रैज़ीडैंट B G वेरगीज़ जाँच कमीश्न के चेअरमैन थे। उन्होने कहा कि यह रेप का इलज़ाम दहश्तगरद ग्रुप और उनके सहयोगियों की तरफ से बनाया गया एक बहुत बड़ा धोखा है।
वाकिये ने कुनान और पोशपोरा के गांवो पर बहुत बुरा असर छोड़ा है। 21 जुलाई 2013 को "The Indian Express" में छपी एक रिपोर्ट इस बात को दसतावेज़ करदी है कि विकटिमों के परिवारवालों को बिरादरी से बेदख्ल कर दिया गया है। वाकिये के 22 सालों के दौरान सिर्फ दो सटुडैंट यूनिवरसिटी में पहुँचे हैं। बहुत से विद्यार्थी 8वीं जमात के बाद कुपवाड़ा और त्रेगाम के गांवो के लोगों के ताने और कटाक्ष बोल सुनने की बजाये सकूल छोड़ना पंसद करते है। दोनों गावों में सिर्फ एक सरकारी सकूल है जो 8वीं कलास तक तालीम देता है।
जो परिवार इस वाकिये से बेदाग़ बाहर आये थे, वह विकटिमों के परिवारों के साथ बातचीत नही करते। मां-बाप कहते हैं कि बच्चों की शादी करने बहुत मुश्किल है। कम से कम एक परिवार ने अपनी 16 सालों की बेटी को 50 बरसीय तीन बच्चों के रंडे बाप के साथ विवाहने की बात कबूली है क्योंकि गाँव में से कोई भी जवान लड़का आगे नही आया और वाकियो के बाद गांव के बाहर ने दुल्हा दरयाफत करना नामुमकिन था।
गांव वालों ने 2007 में इनसाफ पाने के लिये कुनानपोशपोरा कोआरडीनेशन कमेटी (KCC) बनायी। KCC के हैड 70 सालों का ग़ुलाम अहमद दर हैं। उन्होने जुलाई 2013 में "The Indian Express" को बताया कि अगर कोई रिपोर्टर या ह्युमन राइटस कमीश्न का बंदा इन के गांव में आता है तो पुलिसवाले और IB के लोग पीछे-पीछे आ जाते हैं। अख़बार के मुताबिक गांवो के लोग मुस्सल चौकस रहते हैं, क्या पला सादे कपड़ों में कोई पुलिसवाला या जासूस ही ना हौ।
कोलम्बस-पूर्व युग
कोलम्बस-पूर्व युग उत्तर, मध्य व दक्षिण अमेरिका के उन सभी ऐतिहासिक दौरों को कहते हैं जो इन क्षेत्रों में यूरोपी प्रभाव पड़ने से पहले गुज़रे। यह युग इन महाद्वीपों में पाषाण युग में मनुष्यों के सर्वप्रथम दाख़िल होने से लेकर आधुनिक युग की शुरुआत में यूरोपी उपनिवेशों की स्थापना तक विस्तृत था। तब यहाँ पर अमेरिका के मूल आदिवासी लोग ही रहा करते थे। कुछ क्षेत्रों में यह क़बीलाई ख़ानाबदोश जीवनियाँ व्यतीत करते थे लेकिन अन्य जगहों पर इनके आज़तेक साम्राज्य और इन्का साम्राज्य जैसे विस्तृत और समृद्ध राज्य भी पनपे थे। सन् १४९२ में क्रिस्टोफ़र कोलम्बस की खोजयात्रा के बाद अमेरिकी महाद्वीपों पर यूरोप का ज़बरदस्त प्रभाव पड़ा जिसमें अधिकतर क्षेत्रों पर यूरोपीय सामाजिक, धार्मिकि, राजनैतिक और सैनिक क़ब्ज़ा हो गया और कई स्थानों पर तो मूल आदिवासी समुदाय हमेशा के लिये विलुप्त हो गए और वहाँ यूरोपीय मूल के लोग बसने लगे।
दुर्बल हाइपर आवेश
कण भौतिकी में दुर्बल हाइपर आवेश एक संरक्षित क्वांटम संख्या है जो विद्युत आवेश और दुर्बल समभारिक प्रचक्रण के तृतीय घटक में संबंध स्थापित करता है तथा प्रबल अन्योन्य क्रियाओं के समभारिक प्रचक्रण के लिए गेल-मान-निशिजमा सूत्र (Gell-Mann–Nishijima formula) के समान होता है (जो संरक्षित नहीं रहता)। इसे अक्सर "Y" द्वारा निरूपित किया जाता है और यह गेज सममिति (gauge symmetry) U(1) के समान होत है।
यह दुर्बल-विद्युत गेज समूह के U(1) घटक का जनक है, SU(2)xU(1) और इसका सहायक क्वान्टम क्षेत्र "B", दुर्बल-विद्युत क्वान्टम क्षेत्र "W" के साथ मिश्रित होते हैं जिससे प्रेक्षित "Z" गेज बोसॉन एवं क्वांटम विद्युतगतिकी का फोटॉन निर्मित कर सकें।
दुर्बल हाइपर आवेश को सामान्यतः "Y" लिखा जाता है और निम्न प्रकार परिभाषित किया जाता है:
जहाँ "Q" मूल आवेश की इकाई में विद्युत आवेश है तथा "T" दुर्बल समभारिक प्रचक्रण का तृतीय घटक है। दुर्बल समभारिक प्रचक्रण पुनर्निर्मित करने पर निम्न प्रकार लिखा जा सकता है:
टिप्पणी: कभी-कभी दुर्बल हाइपर आवेश को इस प्रकार मापक्रमित किया जाता है कि  हालांकि इसका न्यूनतम उपयोग होता है। दुर्बल हाइपर आवेश बेरिऑन संख्या - लेप्टॉन संख्या से निम्न प्रकार सम्बंधित होता है:
जहाँ X गट-सहायक संरक्षित क्वान्टम संख्या है। चूँकि दुर्बल हाइपर आवेश भी संरक्षित है जिसका तात्पर्य यह है कि मानक मॉडल और इसके प्रमुख विस्तारित मॉडलों में बेरिऑन संख्या और लेप्टॉन संख्या का अन्तर भी संरक्षित रहता है।
अतः न्यूट्रॉन क्षय बेरिऑन संख्या B और लेप्टॉन संख्या L को पृथक्तः संरक्षित रखता है, इसलिए इनका अन्तर B-L भी संरक्षित रहता है।
प्रोटॉन क्षय विभिन्न महा एकीकृत सिद्धांतों द्वारा प्रागुक्त (पूर्वानुमानित) किया जाता है।
अतः प्रोटॉन क्षय में भी B-L संरक्षित रहता है, यद्यपि यहाँ दोनों बेरिऑन संख्या और लेप्टॉन संख्या अलग-अलग संरक्षित नहीं रहते।
कुल कोणीय संवेग क्वांटम संख्या
क्वांटम यांत्रिकी में कुल कोणीय संवेग क्वांटम संख्या" कण के कुल कोणीय संवेग का प्राचल होता है जो इसके कक्षीय कोणीय संवेग और नैज कोणीय संवेग (जिसे प्रचक्रण कहते हैं) के संयोजन से प्राप्त होता है।
यदि s कण का प्रचक्रण कोणीय संवेग और ℓ इसका कक्षीय कोणीय संवेग सदिश है तो कुल कोणीय संवेग j निम्न होगा
इससे सम्बध क्वांटम संख्या मुख्य कुल कोणीय संवेग क्वांटम संख्या "j" है। इसके मान निम्न परास में हो सकते हैं जहाँ वो पूर्णांक स्तरों में ही जा सकते हैं:
जहाँ "ℓ" दिगंशी क्वांटम संख्या (कक्षीय कोणीय संवेग प्राचल) है और "s" प्रचक्रण क्वांटम संख्या (प्रचक्रण प्राचल) है।
कुल कोणीय संवेग सदिश j और कुल कोणीय संवेग क्वांटम संख्या "j" के मध्य संबंध निम्न सामान्य संबंध द्वारा दिया जाता है (कोणीय संवेग क्वांटम संख्या देखें)
सदिश का "z"-घटक निम्न प्रकार दिया जाता है
जहाँ "m", द्वितीयक कुल कोणीय संवेग क्वांटम संख्या है। इसकी परास −"j" से +"j" तक एक के अन्तर से सभी मान होते हैं। इस प्रकार यह 2"j" + 1 भिन्न मान जनित करता है जिन्हें "m" से निरूपित करते हैं।
३ निन्जास किक बैक
३ निन्जास किक बैक (अंग्रेज़ी: ) एक १९९४ अमेरिकी-जापानी अगली कड़ी है फिल्म ३ निन्जास के लिए। यह आलोचकों से ज्यादातर नकारात्मक समीक्षा प्राप्त किया। यह केवल है ३ निन्जास फिल्म एक अनुकूलन के साथ। पहले जारी होने के बावजूद ३ निन्जास क्नुच्क्ले अप, यह फिल्म वास्तव में एक वर्ष बाद में गोली मार दी थी। से मोरी के अंतिम नाम परिवर्तन तनाका से शिनतारो कोई स्पष्ट कारण के लिए इस फिल्म को मूल फिल्म से में। इस फिल्म के बाद किया गया था, हालांकि क्नुच्क्ले अप, यह पहले जारी किया गया था क्नुच्क्ले अप कानूनी मुद्दों के कारण।
जब रॉकी, कोल्ट और तुम तुम उनकी टीम के साथ एक महत्वपूर्ण बेसबॉल खेल खेलना चाहिए, वे जापान में उनके दादा बचाव करने का फैसला। हालांकि बाद में वह जीता था एक चाकू में बहुत रुचि रखते हैं जो ठग द्वारा अपहरण कर लिया गया था एक मार्शल आर्ट्स टूर्नामेंट ५० साल पहले।
विचित्रता
कण भौतिकी में विचित्रता "S" कण का गुणधर्म है जिसे क्वान्टम संख्या के रूप उल्लिखित किया जाता है, जो प्रबल और वुद्युत चुम्बकीय अभिक्रियाओं, जो अतिअल्प कालावधि में घटित हो जाती हैं, में कणों के क्षय का वर्णन करने लिए काम में लिया जाता है। एक कण की विचित्रता निम्न प्रकार परिभाषित की जाती है: जहाँ "n" विचित्र क्वार्कों () की संख्या को तथा "n" विचित्र प्रतिक्वार्कों () की संख्या को निरूपित करता हि।
पद "विचित्र" और "विचित्रता" क्वार्क के आविष्कार से पहले प्रेक्षित की गयी।
हेलन थॉमस
हेलन थॉमस (अगस्त 4, 1920 – जुलाई 20, 2013) एक अमेरिकी लेखिका, पत्रकार, अग्रणी महिला रिपोर्टर और व्हाइट हाउस प्रेस कोर की पहली महिला सदस्य थी। उन्होंने अमेरिकी राष्ट्रपति ड्वाइट आइज़नहावर से लेकर बराक ओबामा तक देश के विभिन्न राष्ट्रपतियों से संबंघित खबरों की दशकों तक कवरेज किया। इज़राइल-फलस्तीन संघर्ष के संबंध में उन्होंने विवादास्पद टिप्पणी की थी जिसके परिणामस्वरूप उन्हें जून 7, 2010 को पत्रकारिता छोड़नी पड़ी। थॉमस ने यूनाइटेड प्रेस और उसके बाद यूनाइटेड प्रेस इंटरनेशनल में 57 वर्षों तक काम किया। उन्होंने पहले एक संवाददाता के रूप में और बाद में व्हाइट हाउस के ब्यूरो मैनेजर के रूप में कार्य किया। वो व्हाइट हाउस कोरेसपोंडेंड ऐसोसिएशन की पहली महिला अध्यक्ष बनीं और उन्हें नेशनल प्रेस क्लब की पहली महिला अधिकारी और गिरीडिरोन क्लब की पहली महिला सदस्य भी बनी। जुलाई 20, 2013 को 92 वर्ष की आयु में हेलन थॉमस का निधन हो गया।
२०१० यूईएफए चैंपियंस लीग फाइनल
२०१० यूईएफए चैंपियंस लीग फाइनल 2009-10 यूईएफए चैंपियंस लीग के विजेताओं को निर्धारित करने के लिए 22 मई 2010 शनिवार, सैंटियागो बर्नबू स्टेडियम, में खेला एक फुटबॉल मैच था। बल्कि यह परंपरागत बुधवार की तुलना में, एक शनिवार को खेला जाएगा अंतिम पहला चैंपियंस लीग था। मैच तिगुना, पहले इटली या जर्मनी से या तो किसी भी टीम के द्वारा प्राप्त कभी नहीं एक करतब पूरा करने के लिए बेयर्न म्यूनिख को 2-0 से हराने वाले इंटरनेजियोनल, से जीता था।
जीत 1964 और 1965 के बाद, इंटर मिलान को तीसरा यूरोपीय कप खिताब दिया था।
डारविन पर्वत (ऐन्डीज़)
डारविन पर्वत (अंग्रेज़ी: , स्पेनी: ) तिएर्रा देल फ़ुएगो पर बीगल जलसंधि से उत्तर में स्थित एक पर्वत है। यह ऐन्डीज़ पर्वतमाला की कोरदियेरा डारविन उपशाखा का सदस्य है। शिस्ट पत्थरों के बने इस पहाड़ की ऊँची दक्षिणी ढलानों पर भीमकाय हिमानियाँ (ग्लेशियर) चलती हैं। किसी ज़माने में यह तिएर्रा देल फ़ुएगो का सबसे बुलन्द पर्वत समझा जाता था लेकिन अब यह ख़िताब 'शिप्टन पर्वत' () के अनौपचारिक नाम से बुलाए जाने वाले एक २,५८० मीटर (८,४६० फ़ुट) ऊँचा पहाड़ को जाता है।
डारविन पर्वत का नाम ब्रिटिश नौसैनिक जहाज़ ऍचऍमऍस बीगल के कप्तान रॉबर्ट फ़िट्ज़रॉय ने १२ फ़रवरी १८३४ में चार्लस डारविन के २५वें जन्मदिन पर उस विख्यात वैज्ञानिक के सम्मान में रखा। डारविन इसी जलयान पर सफ़र करके दक्षिणी अमेरिका में अपने क्रमविकास (ऍवोल्यूशन) के सिद्धांतों के लिये अध्ययन करने आये थे। इस पर्वतीय नामकरण से एक वर्ष पहले यहीं पर एक हिमानी से टूटकर एक विशाल बर्फ़ की सिल्ली समुद्र में गिरी जिस से उनकी नावों को ख़तरा पड़ गया था। डारविन ने अपनी सूझबूझ से नावों को बचवाया था और इसलिए इसी पर्वत से दक्षिण में स्थित एक जलसंधि का नाम भी डारविन जलसंधि रखा गया था।
नेशनल नॉलेज नेटवर्क
नेशनल नॉलेज नेटवर्क (राष्ट्रीय ज्ञान नेटवर्क अथवा एन॰के॰एन॰) ज्ञान से संबंधित संस्थानों के लिए एक एकीकृत उच्च गति नेटवर्क रीढ़ प्रदान कर देश के लिए एक बहु-गीगाबिट अखिल भारतीय नेटवर्क है। इसका उद्देश्य शिक्षा के क्षेत्र में अच्छा इन्टरनेट उपलब्द्ध करवाना है।
नेशनल नॉलेज नेटवर्क (राष्ट्रीय ज्ञान नेटवर्क) ज्ञान से संबंधित संस्थानों के लिए एक एकीकृत उच्च गति नेटवर्क रीढ़ प्रदान कर देश के लिए एक बहु-गीगाबिट अखिल भारतीय नेटवर्क है। सरकारी वेबसाइट
प्लेस्टेशन ३
प्लेस्टेशन ३ एक घरेलू वीडियो गेम कंसोल है जिसका निर्माण सोनी कंप्यूटर इंटरटेनमेंट द्वारा किया गया है। यह प्लेस्टेशन २ की अगली पीढ़ी है और प्लेटेशन श्रृंखला में अहम् कड़ी है।
16 मई 2005 को सोनी ने इसका खुलासा किया। इसके विशेषता के बारे में 2006 में बताया गया। जिसमें 20 जीबी और 60 जीबी का यह उपकरण $499 (€499) और $599 (€599) की कीमत तय की गई थी। इन दोनों का खुलासा 11 नवम्बर 2006 और 17 नवम्बर 2006 में किया गया। 6 सितम्बर 2006 में सोनी इसे बाजार में उतारने वाला था। लेकिन जिससे इसका निर्माण होता है। उस तत्व की कमी पड़ने के कारण इसे बाजार में आने में मार्च 2007 तक का समय लग गया।
यह ब्लू-रे, डीवीडी और सीडी के अलावा अन्य वैकल्पिक माध्यम का उपयोग करता है। इसमें स्मृति 20 और 60 जीबी की है। इसका आकार 500 जीबी तक हो सकता है।
२०११ यूईएफए चैंपियंस लीग फाइनल
२०११ यूईएफए चैंपियंस लीग फाइनल यूईएफए चैंपियंस लीग के 2010-11 सत्र के विजेता का फैसला किया है कि लंदन के वेम्बली स्टेडियम में 28 मई 2011 पर खेला एक फुटबॉल मैच था. अंतिम स्पेन के बार्सिलोना और इंग्लैंड की मैनचेस्टर यूनाइटेड, बार्सिलोना 2-0 से जीत लिया, जो रोम में आयोजित 2009 के फाइनल की पुनरावृत्ति द्वारा खेला गया था.
बार्सिलोना मैनचेस्टर यूनाइटेड को 3-1 से हरा कर यह मैच जीत लिया. इस प्रकार उनका चौथे यूरोपीय खिताब जीता.
३ निन्जास क्नुच्क्ले अप
३ निन्जास क्नुच्क्ले अप (अंग्रेज़ी: ) एक १९९५ अमेरिकी-जापानी मार्शल आर्ट कॉमेडी फिल्म और फिल्मों की अगली कड़ी से ३ निन्जास और ३ निन्जास किक बैक। फिल्म द्वारा निर्देशित किया गया ।
फिल्म इसी वर्ष पहली फिल्म जारी किया गया था, १९९२ में गोली मार दी थी, लेकिन १९९५ तक जारी नहीं किया गया था।
रॉकी, कोल्ट और तुम तुम जिसका आरक्षण उन्हें बेदखल करना चाहता है, जो एक उद्योगपति द्वारा प्रदूषित है एक भारतीय समुदाय की मदद करने की कोशिश कर रहे हैं।
स्पेशल 26
स्पेशल 26 एक भारतीय बॉलीवुड फ़िल्म है। जिसका निर्देशन नीरज पांडे ने किया है। इस फ़िल्म में अक्षय कुमार, काजल अग्रवाल, जिमी शेरगिल, मनोज बाजपेयी, अनुपम खेर और दिव्या दत्ता मुख्य किरदार में है।
फ़िल्म एक गुट से आरम्भ होती है जिसमें अजय (अक्षय कुमार), शर्मा (अनुपम खेर), जोगिंदर (राजेश शर्मा) और इक़बाल (किशोर कदम) काम करते हैं। यह एक ऐसा गुट जो नकली सीबीआई अधिकारीयों का भेस धर जगह-जगह रेड डालता हैं और फिर सारा माल लेकर उड़ जाता है। एक ऐसी ही रेड में नकली सीबीआई वाले सारा माल लेकर फुर्र हो जाते हैं और फंस जाता है असली पुलिस वाला रणवीर सिंह (जिमी शेरगिल)। रणवीर को जब इस बात का एहसास होता है कि उसे बेवक़ूफ़ बनाया गया है तब तक बहुत देर हो चुकी होती है। रणवीर को उसकी लापरवाही के लिए उसके पद से निलंबित कर दिया जाता है। रणवीर बार-बार ये कहता है कि उसकी कोई गलती नहीं है लेकिन उसकी एक नहीं सुनी जाती। फिर वो असली सीबीआई का सहारा लेता है ताकि वो इस नकली सीबीआई को पकड़ सके। रणवीर सिंह असली सीबीआई ऑफिसर वसीम (मनोज वाजपेयी) से वादा करता है कि वो इस नकली गुट को पकड़ने में जी जान लगा देगा। इस बीच नकली सीबीआई बनकर अजय और शर्मा अपनी रेड जारी रखते हैं और हर बार इसलिए बच जाते हैं क्योंकि जिनके घर में रेड पड़ती है वो इस डर से पुलिस में शिकायत दर्ज नहीं करवाते क्योंकि ऐसा करने से उनके काले धन की सच्चाई सबके सामने आ जाएगी। अजय और शर्मा ने मिलकर एक स्पेशल 26 की टीम बनाई जिसमें वसीम के भी कुछ लोग शामिल हो गये। रणवीर सिंह किसी तरह से शर्मा का पता लगाने में कामयाब हो जाता है। शर्मा अपना मुंह असली सीबीआई ऑफिसर वसीम के आगे खोल देता है और रोते हुए कहता है कि यह उसकी गलतियाँ थी लेकिन अब वह क्या कर सकता है। वसीम अजय को पकड़ने के लिए उसे कहता है कि यदि वह जीवित रहना चाहता है तो उसे अब वैसे ही करना होगा जैसा कार्यक्रम उन्होंने तय किया था। अजय और शर्मा स्पेशल 26 की टीम को अगले दिन का पूरा कार्यक्रम समझा देते हैं। इधर वसीम उस जौहरी के पास पहुँचता है जहाँ स्पेशल 26 की टीम छापा मारने वाली है। वहाँ से वो सब सामान दूसरी जगह विस्थापित करवा देते हैं और नकली समान रखकर अपने ही आदमियों को वहाँ के क्रमचारियों के रूप में नियुक्त कर देता है। इधर अजय और शर्मा अपनी स्पेशल 26 टीम को विशेष बस से वहाँ उस जौहरी की दुकान पर भेज देते हैं जहाँ छापा मारना है और सलाह देते हैं कि बस से तब तक मत उतरना जब तक वो वहाँ नहीं पहुँच जाते। बस के काफी देर तक वहाँ रुके रहने के पश्चात पता चलता है कि अजय और शर्मा ने उस दुकान को लूट लिया है जहाँ वसीम ने जौहरी की दुकान का सामान रखवाया था।"स्पेशल 26" के संगीत के रूप में एम॰ एम॰ कीरवानी द्वारा रचित पाँच गीत हैं एवं एक गाना ("गोरे मुखड़े") हिमेश रेशमिया द्वारा रचित है। फ़िल्म का के गीत इरशाद कामिल और सब्बीर अहमद द्वारा लिखे गये हैं। अलबम के सभी अधिकार टी-सिरीज के पास हैं।
कोरदियेरा डारविन
कोरदियेरा डारविन () दक्षिण अमेरिका की ऐन्डीज़ पर्वतमाला की सबसे दक्षिणी श्रेणी है। यह तिएर्रा देल फ़ुएगो द्वीपसमूह के इस्ला ग्रान्दे दे तिएर्रा देल फ़ुएगो द्वीप के दक्षिणपश्चिमी भाग में स्थित है और पूरी तरह चिली देश में आती है। यह एक विस्तृत बर्फ़क्षेत्र से घिरा हुआ है।
तिएर्रा देल फ़ुएगो के सबसे बड़े पर्वत इसी श्रेणी का हिस्सा हैं और इनमें डारविन पर्वत शामिल है। कोरदियेरा डारविन का हिमक्षेत्र २,३०० वर्ग किमी तक फैला हुआ है और पूर्व में सारमियेन्तो पर्वत से पश्चिम में येन्देगाइआ घाटी तक चलने वाली शृंखला को ढेंपे हुए रहता है। यहाँ बहुत-सी हिमानियाँ (ग्लेशियर) भी चलते हैं, जिनमें मारिनेल्ली हिमानी प्रसिद्ध है।
कैथरीन, कैम्ब्रिज की डचेस
कैथरीन, कैम्ब्रिज की डचेज़ (कैथरीन एलिजाबेथ "केट"; पूर्वकुलनाम: मिडलटन, जन्म 9 जनवरी 1982), राजकुमार विलियम, कैम्ब्रिज के ड्यूक की पत्नी हैं। विलियम सोलह स्वतंत्र सार्वभौम राज्यों की राजगद्दी की उत्तराधिकारियों की पंक्ति में अपने पिता चार्ल्स, वेल्स के युवराज के पश्चात दूसरे स्थान पर हैं। विलियम के उत्तराधिकार पर कैथरीन राजमहिषी बन जाएँगी।
कैथरीन का पालन-पोषण न्यूबरी, बर्कशायर, इंग्लैंड, के पास स्थित चैपल रो गाँव में हुआ था। इन्होंने स्कॉटलैंड के सेंट एंड्रयूज विश्वविद्यालय से कला इतिहास में अध्ययन किया जहाँ इनकी मुलाकात 2001 में तब के वेल्स के राजकुमार विलियम से हुई। दोनों की सगाई की घोषणा 16 नवम्बर 2010 को हुई तथा अगले वर्ष 29 अप्रैल के दिन दोनों का विवाह लंदन के वेस्टमिंस्टर एब्बी में संपन्न हुआ। इस विवाह समारोह की तैयारी और स्वयं इस अवसर ने मीडिया का काफी ध्यान आकर्षित किया।
कैथरीन द्वारा ब्रिटिश फैशन पर एक बड़ा असर पड़ा है जिसे ""केट मिडिलटन इफेक्ट"" (हिन्दी: "केट मिडिलटन प्रभाव") कहा गया है। इन्हें 2012 में टाइम पत्रिका द्वारा दुनिया में 100 सबसे प्रभावशाली लोगों में से एक के रूप में चयनित किया गया।
3 दिसम्बर 2012 के दिन सेंट जेम्स पैलेस ने घोषणा की कि डचेस माँ बनने वाली हैं। 22 जुलाई 2013 को डचेस को प्रारंभिक प्रसव के साथ अस्पताल में भर्ती किया गया, जहाँ इन्होंने 16:24 ब्रिटिश ग्रीष्मकालीन समय पर 8 पाउंड 6 औंस (3.80 किलो) वजन वाले एक लड़के को जन्म दिया।
महान विभाजक पर्वतमाला
महान विभाजक पर्वतमाला (अंग्रेज़ी: , ग्रेट डिवाइडिंग रेन्ज) या पूर्वी ऊच्चभूमि (, ईस्टर्न हाएलैन्ड्ज़) ऑस्ट्रेलिया की सबसे बड़ी पर्वतमाला है और दुनिया की तीसरी सबसे लम्बी ग़ैर-समुद्री पर्वतमाला है। यह पूर्वोत्तर क्वीन्ज़लैंड राज्य के तट से परे स्थित डाउअन द्वीप से लेकर दक्षिण दिशा में ३,५०० किमी तक न्यू साउथ वेल्ज़ और विक्टोरिया राज्यों तक चलती है। महान विभजक पर्वतमाला की चौड़ाई भिन्न स्थानों में १५० किमी से ३०० किमी के बीच है। ऑस्ट्रेलिया की कई नदियाँ इसी पर्वतमाला से उत्पन्न होती हैं, जिसमें डारलिंग नदी भी शामिल है। इसकी कई उपशृंखलाएँ हैं, जिनमें स्नोई पहाड़ियाँ () एक है। ऑस्ट्रेलिया का सबसे बुलन्द पहाड़, २,२२८ मीटर ऊँचा कोज़ीओस्को पर्वत (), इसी स्नोई शृंखला में स्थित है।
फिरोजुद्दीन मीर
फिरोजुद्दीन मीर एक ऐसे भारतीय हैं जो वर्तमान समय में दुनिया के सबसे उम्रदराज व्यक्ति हैं। एक सरकारी दस्तावेज के अनुसार उनकी जन्म तिथि 10 मार्च 1872 है। इस हिसाब से उनकी उम्र 141 साल है। दैनिक जागरण ने 23 जुलाई 2013 जुलाई को प्रकाशित समाचार में बताया कि मीर के दावे की जाँच शीघ्र ही गिनीज बुक ऑफ व‌र्ल्ड रिकॉ‌र्ड्स करेगा। अभी तक सबसे अधिक उम्र का रिकार्ड एक जापानी महिला मिसाओ ओकावा के नाम पर दर्ज़ है जो 115 वर्ष की हैं।
कश्मीर लाइफ पत्रिका की 17 दिसम्बर 2012 को प्रकाशित एक रिपोर्ट के अनुसार उन्हें अब बहुत कम दिखाई देता है और वे अपने परिजनों की सहायता से ही चल फिर पाते हैं। मीर ने ही इस पत्रिका को बताया कि वह अविभाजित भारत के कराची शहर में फल और मेवा बेचने का धन्धा करते थे। 1890 में उनका निकाह हुआ और बीसवीं सदी के आते-आते उनकी पहली पत्नी चल बसीं।
पहली बीबी की मौत के बाद वे कश्मीर आ गये और उड़ी जिले के बिहजामा स्थित अपने पुश्तैनी मकान में आकर रहने लगे। बाद में उन्होंने चार शादियाँ और कीं। उनकी पाँचवीं पत्नी मिसरा की उम्र 80 साल है जो अभी जीवित है। इस प्रकार वे अपनी मौजूदा पत्नी से साठ साल बड़े हैं।
मीर का मानना है कि अत्याधुनिक तकनीक के बावजूद आज आम आदमी के जीवन में शान्ति कम और उलझनें ज्यादा हैं। लोगबाग एक दूसरे से मेलजोल रखने के बजाय दूर होने लगे हैं। इससे पहले जापान के ही 116 वर्षीय जिरोमॉन किमूरा दुनिया के सबसे उम्रदराज व्यक्ति थे जिनका पिछले महीने ही निधन हुआ था।
दैनिक भास्करडॉटकॉम की एक खबर के मुताबिक मीर सबसे उम्रदराज जीवित शख्स के अलावा सबसे लम्बी उम्र जीने का खिताब भी अपने नाम कर सकते हैं। दैनिक भास्कर के अनुसार सबसे ज्यादा समय तक जीने का रिकॉर्ड किसी फ्रांसीसी महिला जीने कामेंट के नाम दर्ज़ है जिसकी मौत 1997 में 122 साल की उम्र में हुई थी। मीर सिर्फ पहाड़ी भाषा बोल सकते हैं।
अकोंकागुआ
आकोंकागुआ या आकोंकाग्वा () दक्षिण अमेरिका की ऐन्डीज़ पर्वतमाला का सबसे ऊँचा पहाड़ है। यह एशिया से बाहर विश्व का सबसे ऊँचा पर्वत भी है, हालांकि एशिया के हिमालय इतने ऊँचे हैं कि आकोंकागुआ का स्थान केवल विश्व के ११०वें सबसे ऊँचे पर्वत पर आता है। आकोंकागुआ चिली और आरजेन्टीना देशों की सरहद पर स्थित है, हालांकि इसका शिखर आरजेन्टीना की भूमि पर पड़ता है।
अकोंकागुआ के नाम के स्रोत को लेकर विद्वानों में विवाद है। कुछ के अनुसार यह चिली के इस भाग के मापूचे नामक मूल निवासी समुदाय की भाषा से आया है और उस बोली के 'आकोंका हुए' () का परिवर्तित रूप है। इसका अर्थ 'दूसरी तरफ़ से आने वाला/वाली' है और यह आधुनिक अकोंकागुआ नदी के लिये इस्तेमाल होता था। अन्य विशेषज्ञ कहते हैं कि यह केचुआ भाषा के 'आकोन काउआक' (, अर्थ: पत्थर का पहरेदार) या 'आंको काउआक' (, अर्थ: सफ़ेद पहरेदार) से उत्पन्न हुआ है। एक अन्य सम्भावना यह भी है कि यह आयमारा भाषा के 'जान्कू कावा' (, अर्थ: सफ़ेद तंग घाटी या सफ़ेद झरना) से आया है।
पर्वतारोहण मानकों के हिसाब से अकोंकागुआ पर चढ़ना कई अन्य ऊँचे शिखरों पर विजय पाने से आसान माना जाता है। यह एक प्रमुख नगर के पास है, इस तक पहुँचना आसान है, इसपर चढ़ने के लिए कोई विशेष तैयारी की ज़रूरत नहीं क्योंकि मार्ग अन्य पर्वतों कि तुलना में सीधासाधा है, हालांकि इसपर कभी-कभी केवल १०० किमी दूर स्थित प्रशांत महासागर से आई नमी अचानक भारी बर्फ़बारी का रूप ले सकती है और कभी-कभी तेज़ हवाओं वाले तूफ़ान भी आ धमकते हैं। अनुमान लगाया गया है कि लगभग १०० लोग इस पर्वत को चढ़ने में अपनी जाने गवाँ चुके हैं।
दौलत बेग ओल्दी
दौलत बेग ओल्दी भारत के जम्मू व कश्मीर राज्य के लद्दाख़ प्रदेश में स्थित एक स्थान है। यहाँ भारत की एक सैनिक चौकी है और यह ऐतिहासिक रूप से भारत और पूर्वी तुर्किस्तान के बीच के व्यापारिक मार्ग पर एक पड़ाव हुआ करता था। यह लद्दाख और मध्य एशिया के बीच ऐतिहासिक व्यापार मार्ग पर है, जो क़ाराक़ोरम दर्रा तक पहुंचने से पहले अंतिम शिविर का निर्माण करता है। इसे सुल्तान सईद खान ("दौलत बेग") के नाम पर रखा गया है, जो लद्दाख और कश्मीर के आक्रमण के बाद अपनी वापसी की यात्रा पर यहां आए थे। इस से ठीक दक्षिण में पूर्व से पश्चिम बहने वाली चिपचप नदी गुज़रती है। दौलत बेग ओल्दी के नाम का परिवर्णी (ऐक्रोनिम) बनाकर इसे कभी-कभी डी॰बी॰ओ॰ भी कहा जाता है।
माना जाता है कि १६वीं सदी में तुर्किस्तान के यारकन्द शहर का एक धनवान, दौलत बेग () यहाँ से निकल रहा था लेकिन काराकोरम दर्रे से उतरने के बाद उसने यहाँ दम तोड़ दिया। 'दौलत बेग ओल्दी' का मतलब है 'दौलत बेग की मृत्यु हो गई है'। कहते हैं कि उसे अपने ख़ज़ाने के साथ यहीं दफ़ना दिया गया है लेकिन आजतक कोई उसकी क़ब्र नहीं ढूंढ पाया है।
दौलत बेग ओल्दी ५,१०० मीटर (१६,७०० फ़ुट) की ऊँचाई पर काराकोरम पर्वतमाला के सुदूर पूर्वी छोर पर भारत-चीन सरहद से ८ किमी दक्षिण में और चीन-अधिकृत अक्साई चिन क्षेत्र और लद्दाख़ के अन्य भाग के बीच की वास्तविक नियंत्रण रेखा से ९ किमी पश्चिमोत्तर में स्थित है। सियाचेन ग्लेशियर को छोड़कर यह भारत का उत्तरतम स्थाई सैनिक अड्डा है। यहाँ से कुछ दक्षिण में मुरगो नामक भारतीय गाँव है जहाँ मिश्रित तिब्बती-दर्दी मूल के बलती समुदाय के लोग रहते हैं जो ख़ुबानी उगाने और याक-पालन से गुज़ारा करते हैं। सर्दियों में यहाँ तापमान -३० सेन्टीग्रेड तक गिर जाता है। २००१ में भारत ने घोषणा करी कि वह लेह से दौलत बेग ओल्दी तक एक पक्की सड़क बना रहा है। २०१३ में चीनी फ़ौज ने सीमा लांघकर इस स्थान से कुछ दूरी तक घुसपैठ करी जिसका भारत ने विरोध करा।
पूर्व तुर्किस्तान
पूर्वी तुर्किस्तान (उइग़ुर: , शर्क़ी तुर्किस्तान; अंग्रेज़ी: ) मध्य एशिया का एक ऐतिहासिक इलाक़ा है जिसमें तारिम द्रोणी और उइग़ुर लोगों की पारम्परिक मातृभूमि के अन्य क्षेत्र सम्मिलित हैं। इस क्षेत्र का मध्य एशिया के उज़बेकिस्तान, किर्गिज़स्तान, काज़ाख़स्तान जैसे अन्य तुर्क क्षेत्रों से गहरा धार्मिक, सांस्कृतिक और सामाजिक सम्बन्ध रहा है। वर्तमानकाल में इस क्षेत्र पर जनवादी गणतंत्र चीन का नियंत्रण है और उसने इसे शिंजियांग नामक राज्य में गठित किया है हालांकि यहाँ अलगाववादी भावना समय-समय पर तीख़ी होती रहती है। चीन 'पूर्वी तुर्किस्तान' नाम का विरोध करता है। २०वीं सदी में दो बार 'पूर्व तुर्किस्तान गणतंत्र' नामक राष्ट्र भी स्थापित हो चुका है - प्रथम पूर्व तुर्किस्तान गणतंत्र १९३३-१९३४ काल में काश्गर शहर में केन्द्रित था और द्वितीय पूर्व तुर्किस्तान गणतंत्र १९४४-१९४९ काल में पूर्वी तुर्किस्तान के उत्तरी क्षेत्र में सोवियत संघ की सहायता से चला।
क़ाराक़ोरम दर्रा
क़ाराक़ोरम दर्रा काराकोरम पर्वतमाला में भारत के जम्मू व कश्मीर राज्य और जनवादी गणतंत्र चीन द्वारा नियंत्रित शिंजियांग प्रदेश के बीच 5624 मीटर (१५,३९७ फ़ुट) की ऊँचाई पर स्थित एक पहाड़ी दर्रा है। यह लद्दाख़ के लेह शहर और तारिम द्रोणी के यारकन्द क्षेत्र के बीच के प्राचीन व्यापिरिक मार्ग का सबसे ऊँचा स्थान है। तुर्की भाषाओं में 'क़ारा क़ोरम' का मतलब 'काला बाजरा (छोटे कंकड़)' होता है।
यह दर्रा अत्यंत ऊँचाई पर है और दूर-दूर तक कोई वनस्पति नहीं उगता जिस से यहाँ से गुज़रते कारवानों में बहुत से जानवर दम तोड़ देते थे। इस कारण राह पर जानवरों की हड्डियाँ बिखरी रहती थीं। लेह जाते हुए इस दर्रे से दक्षिण में लगभग ५,३०० मीटर (१७,४०० फ़ुट) की ऊँचाई पर देपसंग मैदान है। यह मैदान भी वनस्पति रहित है और इसे पार करने में तीन दिन लग जाया करते थे। उत्तर में रास्ता थोड़ा कम कठिन था और कम ऊँचाई वाले सुगेत दावन दर्रे को पार करके काराकाश नदी के किनारे स्थित शायदुल्ला पहुँचा जाता था जहाँ जानवरों के चरने के लिये बहुत घास थी।
कराकोरम दर्रे पर एक संभावित चीन-भारत-पाकिस्तान त्रिबिन्दु को 1963 में चीन और पाकिस्तान के बीच ट्रांस काराकोरम ट्रैक्ट के संबंध में संदर्भित किया गया है, लेकिन भारत उस संधि के पक्ष में नहीं था और न ही किसी त्रिबिन्दु समझौते पर। संपूर्ण सियाचिन ग्लेशियर, सॉल्टोरो रिज (सिया ला, बिलाफोंड ला, ग्योंग ला, याराम ला (6,100 मी), और चुलुंग ला (5,800 मी।) सहित सभी प्रमुख दर्रे और ऊंचाइयों के साथ, 1984 से भारत का प्रशासन (वर्तमान में लद्दाख के केंद्र शासित प्रदेश के हिस्से के रूप में) के अंतर्गत रहा है। वर्तमान डे फैक्टो त्रिबिन्दु सियाचिन मुज़ताग़ में इंदिरा कोल के पास से लगभग 100 किमी पश्चिम में है, जहां भारतीय और पाकिस्तानी सेना के बीच एक्चुअल ग्राउंड पोजिशन लाइन चीन के साथ सीमा पर मिलती है।
क़ाराक़ोरम दर्रा दो पहाड़ो के बीच के कन्धे पर स्थित है। यहाँ तापमान बहुत गिरता है और तेज़ हवाएँ चलती हैं लेकिन यही तीव्र हवाएँ यहाँ हिम नहीं टिकने देती, जिस वजह से यह अधिकतर बर्फ़मुक्त रहता है। फिर भी समय-समय पर बर्फ़बारी होती रहती है। इसकी चढ़ाई कठिन नहीं मानी जाती और हिममुक्त होने से इसे सालभर प्रयोग में लाया जा सकता है। भारत-चीन तनाव के कारण यह दर्रा वर्तमान में आनेजाने के लिए बंद है। वर्तमान डे फैक्टो यात्रा सियाचिन मुजतघ में इंदिरा कॉल के पास से लगभग 100 किमी पश्चिम में है, जहां भारतीय और पाकिस्तानी सेना के बीच वास्तविक ग्राउंड पोजिशन लाइन चीन के साथ सीमा पर मिलती है।
देपसंग मैदान
देपसंग मैदान () भारत के जम्मू व कश्मीर के पूर्वी भाग में लद्दाख़ क्षेत्र और चीन-अधिकृत अक्साई चिन क्षेत्र की सीमा पर स्थित एक ऊँचा मैदानी इलाक़ा है। १९६२ के भारत-चीन युद्ध के दौरान चीन ने इसपर कुछ दिनों के लिये क़ब्ज़ा कर लिया था लेकिन फिर अपनी सेना हटा ली। वर्तमान में यह चीन और भारत के बीच विवादित है। चीन ने पूर्वी भाग पर क़ब्ज़ा किया हुआ है और उसे अपना हिस्सा बताता है, जबकि भारत ने पश्चिमी भाग पर नियंत्रण किया हुआ है और पूरे देपसंग मैदान को अपना हिस्सा बताता है।
1958 से पहले भारत के इंटेलिजेंस ब्यूरो के गश्ती दल डिप्संग मैदानों में चीनी गतिविधि के संकेत दे चुके थे। हालांकि, ब्यूरो प्रमुख बी.एन. मुलिक ने कहा है कि "चीनी 1960 तक 1960 तक डेपसांग मैदानों में नहीं आए थे।"
डेपसांग मैदानों में चीनी दावे की रेखाएं 1956 से अलग-अलग हैं। मनोज जोशी के अनुसार, सीमा सीमांकन की कमी चीन को इस क्षेत्र में अपनी सलामी कटाई के साथ आगे बढ़ने की अनुमति देती है।
1962 भारत-चीन युद्ध के डेपसांग मैदानों में दो दिन, 20–21 अक्टूबर 1962 तक चले थे। इस क्षेत्र में चीनी सेना वर्तमान दिन तियानवेन्डियन क्षेत्र में प्वाइंट 5243 पर आधारित थी। भारत की "फॉरवर्ड पॉलिसी" के अनुसार स्थापित की गई भारतीय पोस्ट, जम्मू और कश्मीर मिलिशिया (बाद में लद्दाख स्काउट्स) की 14 वीं बटालियन द्वारा संचालित की गई थीं, और ज्यादातर एक पलटन या एक खंड की ताकत थीं।
अप्रैल 2013 में, चीनी पीपल्स लिबरेशन आर्मी सैनिकों ने डेपसांग बुल्गे के मुहाने पर एक अस्थायी शिविर स्थापित किया, जहाँ राकी नाला और डेपसांग नाला मिलते हैं, यह दावा करते हैं कि यह चीनी क्षेत्र है। लेकिन, तीन सप्ताह के गतिरोध के बाद, वे भारत के साथ एक कूटनीतिक समझौते के परिणामस्वरूप वापस चले गए। 2015 में चीन ने बर्ट्स के पास एक वॉच टॉवर स्थापित करने की कोशिश की। [60] [61] देपसांग के लिए कोई भी खतरा भारत के DS-DBO सड़क को प्रभावित करता है। [९] शुरुआत में भारत ने एसएसएन में लगभग 120 टैंक लगाए थे, और पिछले कुछ वर्षों में यह संख्या बढ़ी है।
2020 चीन-भारत गतिरोध के दौरान, डेपसांग बुल को फिर से उन क्षेत्रों में से एक के रूप में उल्लेख किया गया था जहां चीन ने अपने दावों को बढ़ाया था। यह पता चला कि चीनी सैनिक 2017 के बाद से भारतीय गश्त को राकी नाला घाटी के पास "टोंटी" नामक स्थान के पास आगे बढ़ने से रोक रहे थे। [62] फरवरी 2021 में पैंगॉन्ग झील में गतिरोध के समाधान के बाद, यह बताया गया कि चीन ने डिप्संग में अपने पदों को मजबूत करना शुरू कर दिया है। [63] कई मीडिया आउटलेट ने बताया कि यह भारत के लिए 250 - 900 वर्ग किलोमीटर क्षेत्र का नुकसान हुआ। डेपसांग में LOP (पैट्रोलिंग की लाइन) LAC (लाइन ऑफ एक्चुअल कंट्रोल) के पश्चिम में ज्यादा है। भारतीय गश्ती दल पहले डिप्संग में एलओपी (गश्त बिंदु 10-13) तक जाते हैं जो 250 वर्ग किमी के क्षेत्र को नुकसान पहुंचाता है, लेकिन एलएसी बिंदु को ध्यान में रखते हुए (जैसा कि सेना के नक्शे पर चिह्नित किया गया है), यह एक है 900 वर्ग किमी का नुकसान।
शायदुल्ला
शायदुल्ला या शाहीदुल्लाह (उइग़ुर: ; अंग्रेज़ी: या ) काराकाश नदी के किनारे स्थित एक स्थान है। यहाँ भारत के लद्दाख़ क्षेत्र से काराकोरम दर्रा पार करके पूर्व तुर्किस्तान में तारिम द्रोणी के शहरों को आने वाले व्यापारिक कारवान ठहरकर खेमे लगाया करते थे। वर्तमान काल में राजनैतिक दृष्टि से यह जनवादी गणतंत्र चीन द्वारा नियंत्रित शिंजियांग राज्य के दक्षिणपश्चिमी भाग में पड़ता है और काश्गर से तिब्बत जाने वाली सड़क के किनारे स्थित है। यह मज़ार नामक बस्ती से २५ किमी पूर्व, बाज़ार दारा से १३९ किमी पश्चिम और काराकोरम दर्रे से ११० किमी उत्तर में है। यहाँ कश्मीर के महाराजा ने एक क़िला भी बनवाया था।
प्रताप सहगल
प्रताप सहगल हिन्दी के कवि, नाटककार, कहानीकार और आलोचक हैं। प्रताप सहगल का जन्म 10 मई 1945, झंग, पश्चिम पंजाब (अब पाकिस्तान) में हुआ। इन्होने हिन्दी विषय से स्नातकोत्तर की शिक्षा प्राप्त कर ज़ाकिर हुसैन स्नातकोत्तर (सांध्य) महाविद्यालय (दिल्ली विश्वविद्यालय) के हिन्दी विभाग में प्राध्यापक के पद पर नियुक्त हुये और इसी महाविद्यालय से एसोसिएट प्रोफेसर के पद से सेवानिवृत भी। देश भर में महत्व्पूर्ण नाट्य निर्देशकों यथा सतीश आन्न्द, रवि बासवानी, राजा बुंदेला, सुभाष सहगल तथा अखिलेश अखिल द्वारा बार बार मंचन. अंवेषक तथा रंग बसंती बहु-चर्चित, बहु प्रशंसित अंवेषक का परिषद रंग मंडल द्वारा 2003 में, फिर इसी वर्ष संगीत नाटक अकादमी के रंग-स्वर्ण समारोह में शामिल और इसी नाटक से चंडीगढ़ में राष्ट्रीय नाट्य समारोह की शुरुआत अनेक नाटक दूरदर्शन एवं रेडियो पर प्रसारित अनेक रचनाओं का भारतीय एवं विदेशी भाषाओं में अनुवाद प्रकाशित प्रसारित तथा ये कई स्वय़ं सेवी संस्थाओं से सम्बद्ध हैं।
टोरण्टो डिस्ट्रिक्ट स्कूल बोर्ड
टोरण्टो डिस्ट्रिक्ट स्कूल बोर्ड (), जिसे टीडीएसबी के संक्षिप्त नाम से भी जाना जाता है, टोरण्टो, ओंटारियो, कनाडा, के लिए अंग्रेज़ी-माध्यम का सार्वजनिक स्कूल बोर्ड है। अल्पसंख्यक समुदायों फ्रैंकोफ़ोन, अंग्रेजी कैथोलिक और फ्रांसीसी कैथोलिक के भी अपने स्वयं के सरकार द्वारा वित्त पोषित स्कूल बोर्ड और स्कूल हैं जो इसी क्षेत्र से संचालित होते हैं परन्तु वे टीडीएसबी से स्वतंत्र हैं। बोर्ड का मुख्यालय नॉर्थ यॉर्क में है। यह कनाडा का सबसे बड़ा तथा उत्तरी अमेरिका का चौथा सबसे बड़ा स्कूल बोर्ड है।
शिमशाल
शिमशाल () पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित एक गाँव है। यह ३,१०० मीटर की ऊँचाई पर बसा हुआ है और हुन्ज़ा वादी की सबसे ऊँची बस्ती है। शिमशाल गाँव में वाख़ी भाषा बोलने वाले लगभग २,००० लोग रहते हैं जो शिया धर्म की इस्माइली शाखा के अनुयायी हैं। यहाँ पहुँचना बहुत कठिन हुआ करता था लेकिन अक्टूबर २००३ के बाद पस्सू से यहाँ सड़क बनाकर इसे काराकोरम राजमार्ग से जोड़ दिया गया।
गावँ से ऊपर ४,७३५ मीटर ऊँचा शिमशाल दर्रा स्थित है। यह सिन्धु नदी और मध्य एशिया की तारिम नदी के जलसम्भर क्षेत्रों के बीच स्थित है। किसी ज़माने में हुन्ज़ा से आने वाले डाकू इस दर्रे से गुज़रकर लेह-यारकन्द मार्ग पर भारत और पूर्व तुर्किस्तान के बीच चलने वाले व्यापारिक क़ाफ़िलों पर हमला किया करते थे। यहाँ एक छोटा-सा दुर्ग भी बना हुआ था जिसका प्रयोग कभी तो यह डाकू और कभी हुन्ज़ा-नरेश के सैनिक किया करते थे। आजकल यहाँ पर्यटकों के लिए एक याक-धवन प्रतियोगिता आयोजित की जाती है। इस दर्रे के पार शिमशाल ब्रल्दु नदी की वादी है जो शक्सगाम नदी की एक उपनदी है।
शिमशाल के इर्द-गिर्द कई बुलन्द पर्वत खड़े हैं जिनमें दिस्तग़िल सर (, ७८८५ मीटर), ओदवेर सर (, ६३०३ मी), मिंगलिक सर (, ६१५० मी), लुपग़र सर (, ७२०० मी), यज़ग़िल सर (, ६००० मी) और कनजुत सर () शामिल हैं। इस क्षेत्र में कई हिमानियाँ (ग्लेशियर) भी मौजूद हैं जिनमें मलंगुधी, यज़ग़िल, ख़ुरदोपिन, ब्रल्दु, ओदवेर और वेर झ़रव जाने-माने हैं। इन नामों में बिन्दुयुक्त 'ख़', बिन्दुयुक्त 'ग़' और बिन्दुयुक्त 'झ़' के उच्चारणों पर ध्यान दें। इतने पर्वतों, हिमानियों और दर्रों से घिरे होने के कारण स्थानीय शिमशाली लोग पर्वतारोहण में माहिर माने जाते हैं और काराकोरम शृंखला पर चढ़ने वाले उन्हें मार्गदर्शन के लिये अक्सर साथ ले लेते हैं।
मानक मॉडल से परे भौतिकी
मानक मॉडल से परे भौतिकी () का तात्पर्य उस भौतिकी से है जो सैद्धांतिक विकास को समझने के लिए मानक मॉडल की अपूर्णता को दूर करे, यथा उत्क्रम समस्या, डार्क मैटर, ब्रह्मांडीय नियतांक समस्या, प्रबल आवेश-समता समस्या, न्यूट्रिनो दोलन आदि। अन्य समस्या मानक मॉडल के गणितीय ढ़ाँचे के साथ है – मानक मॉडल सामान्य आपेक्षिकता के संगत नहीं है। मानक मॉडल ज्ञात दिक्-काल में विचित्रता जैसे महाविस्फोट सिद्धांत और घटना क्षितिज में ब्लैक होल को समझाने में असमर्थ है।
कण भौतिकी में अब तक का सबसे सफल सिद्धांत मानक मॉडल अपने आप में परिपूर्ण नहीं है। यहाँ प्राकृतिक रूप से पर्याप्त तथ्य उपलब्द्ध हैं जिनको मानक मॉडल समझाने में असफल रहा है।:
हवा में खड़ा मंदिर
हवा में खड़ा मंदिर, जिसे हवा में मठ या शुआन खोंग सः () उत्तरी चीन के शानसी प्रांत में हंग पहाड़ी की एक खड़ी चट्टान में (जमीन के तल से 75 मीटर या 246 फुट ऊपर) बनाया गया एक मंदिर है। इस मंदिर से निकटतम नगर ताथोंग है, जो इसके उत्तर-पश्चिम में 64.23 किमी दूर है। ताथोंग में युनकांग गुफाओं के अलावा, हवा में खड़ा मंदिर ऐतिहासिक स्थलों और मुख्य पर्यटक आकर्षणों में से एक है। यह चीन में अब तक सुरक्षित एकमात्र बौद्ध, ताओ और कन्फ्युशियस धर्मों की मिश्रित शैली से बना अदभुत मंदिर है। इसकी संरचना चट्टानों में किए गए छेद में फिट ओक में रखे हुए के समान है। इसकी मुख्य सहायक संरचना अन्दर छिपी हुई है। दिसम्बर 2010 में "टाइम" पत्रिका ने इसे दुनिया की दस सबसे अजीब खतरनाक इमारतों में शामिल किया।
हंग पहाड़ी के इतिहास के अनुसार मूल मन्दिर का निर्माण लियाओ रान (了然) नामक एक भिक्षु द्वारा अकेले शुरू किया गया था। यह मंदिर 1600 वर्ष से भी अधिक पुराना है जिसका कई बार विस्तार और मरम्मत हो चुकी है।
चीन के सुरक्षित प्राचीन स्थापत्य कला निर्माणों में से यह मंदिर एक अत्यन्त अद्भुत निर्माण माना जाता है। यह मन्दिर घनी पहाड़ियों की घाटी में फैले एक छोटे से बेसिन में स्थित है। इस घाटी की दोनों तरफ़ 100 मीटर की ऊँचाई वाली सीधी चट्टानें हैं और मंदिर चट्टान पर जमीन से 50 मीटर की ऊंची सतह पर बना हुआ है, जो हवा में खड़ा हुआ दिखाई देता है। मंदिर के ऊपर पहाड़ी चट्टान का एक विशाल टुकड़ा बाहर की ओर आगे बढ़ा हुआ है, जिसे देखने पर ऐसा प्रतीत होता है कि जैसे वह अभी मंदिर पर गिर जाएगा। इस मंदिर में कुल-मिलाकर 40 से अधिक भवन व मंडप हैं। इसमें जाने के लिए लकड़ी के बने रास्ते से पैदल जाना पड़ता है जिस से पांव के दबाव से लकड़ी का रास्ता आवाज तो जरूर करता है, परन्तु चट्टान से सटा मंदिर जरा भी हिचकोले नहीं खाता हैं।
छिंग मिंग त्यौहार
छिंगमिंग त्यौहार (, हॉन्ग कॉन्गऔर मकाउ में छिंग मिंग पर्व) शुद्ध चमक त्यौहार या साफ़ उज्ज्वल त्यौहार, पूर्वजों का दिन या कब्र सफाई का दिन पारंपरिक चीनी त्यौंहार है जो चीनी कालदर्शक के अनुसार वसंत विषुव के 15वें दिन और ग्रेगोरी कैलेंडर के अनुसार 5 अप्रैल को मनाया जाता है। छींग मिंग त्यौहार के दिन चीनी लोग अपने दिवंगत लोगों की कब्रों पर या कब्रिस्तान जाकर उनको याद करते हैं और उनकी कब्रों को साफ़ करते हैं और उन पर फूल-मालाएं चढाते हैं। यह त्यौहार हान शी त्यौहार से उत्पन्न हुआ हैं। इसे ठंडे भोजन का दिन भी कहा जाता हैं। यह चिऐ ज थोए की याद में मनाया जाता हैं।
छींग मिंग की परंपरा 2,500 वर्षों से अधिक समय से चली आ रही है। इसकी उत्पत्ति का श्रेय ईसा पूर्व 732 में थांग सम्राट शुआनजोंग को दिया जाता है। कुछ किवदंतियों के अनुसार चीन में अमीर लोग अपने पूर्वजों के सम्मान में अनावश्यक और भड़कीले ढंग से पैसा खर्च करते थे। सम्राट शुआनजोंग ने ऐसे रिवाज़ पर लगाम लगाना चाहा और यह घोषणा की कि सिर्फ छींग मिंग के दौरान ही पूर्वजों की कब्रों पर औपचारिक रूप से सम्मान किया जाए। इस प्रकार इसका महत्व बढ़ता गया और आज यह चीनी संस्कृति का एक आधार बन गया जो प्राचीनकाल से जारी है। इस प्रकार यह त्यौहार लोगों का अपने पूर्वजों को श्रद्धांजलि देने का सबसे महत्वपूर्ण दिन है।
छींग मिंग त्यौहार चीन का परंपरागत त्यौहार हैं। चीनी अक्षर 清 (छींग) का अर्थ 'साफ़' एवं 明 (मिंग) का मतलब 'उज्ज्वल' होता है। इसी कारण इस पर्व को सामान्यतः भिन्न-भिन्न नामों से जाना जाता है।
छींग मिंग त्यौहार नियमित रूप से ताइवान, हॉन्ग कॉन्ग और मकाऊ में मनाया जाता है और इस दिन इन क्षेत्रों में संवैधानिक रूप से सार्वजनिक अवकाश घोषित किया जाता है। इसका अनुसरण करते हुए वर्ष 2008 में मुख्य-भूमि चीन में यह दिन राष्ट्रव्यापी सार्वजनिक अवकाश के रूप में घोषित किया गया।
भारत में हिन्दू धर्म के अनुयायी श्राद्ध पर्व मनाते हैं जिसमें पूर्वजों को याद किया जाता है ठीक उसी प्रकार चीन के लोग छिंग मिंग पर्व के दिन अपने पूर्वजों का स्मरण करते हैं। इस पर्व को मनाने के तरिके भारत में मनाये जाने वाले पर्व पितृ पक्ष से भिन्न है जिसका एक कारण दोनों देशों की जलवायु और खान-पान में अन्तर होना भी है। इस पर्व पर लोग पूजा-प्रार्थना कर लेने के उपरांत परिवार के सदस्य वरीयता क्रम से समाधि का तीन से लेकर चार चक्कर लगाते हैं। यह परंपरा भी भारतीय संस्कृति में मंदिरों और होलिका जलने के समय या लोहड़ी के समय देखी जा सकती है।
बेरिऑन संख्या
कण भौतिकी में बेरिऑन संख्या निकाय की लगभग संरक्षित क्वान्टम संख्या है। जहाँ "n" क्वार्क की एक संख्या है और "n" प्रतिक्वार्क की एक संख्या है। बेरिऑनों (तीन क्वार्क) की बेरिऑन संख्या +1, मेसॉनों (एक क्वार्क, एक प्रतिक्वार्क) की बेरिऑन संख्या 0 (शून्य) और प्रतिबेरिऑनों (तीन प्रतिक्वार्क) की बेरिऑन संख्या −1 होती है। इतर हैड्रॉन जैसे पेन्टाक्वार्क (चार क्वार्क, एक प्रति क्वार्क) और चतुष्क्वार्क (दो क्वार्क, दो प्रतिक्वार्क) को भी उनकी बेरिऑन संख्या के आधार पर बेरिऑनों एवं मेसॉनों के रूप में वर्गीकृत किया जाता है।
क्वार्क के पास केवल विद्युत आवेश ही नहीं होता, बल्कि अतिरिक्त कलर आवेश एवं दुर्बल समभारिक प्रचक्रण जैसे आवेश भी रखता है। कलर परिरोध परिकल्पना के कारण एक हेड्रॉन नैज कलर आवेश नहीं रख सकता; अर्थात किसी भी कण का कुल कलर आवेश शून्य (श्वेत) होना चाहिए। एक क्वार्क तीन तरह के कलर आवेश रख सकता है: "लाल", "हरा" और "नीला"। (ध्यान रहे ये कलर आवेश सामान्य वर्णों से किसी तरह का कोई संबंध नहीं रखते।)
एक सामान्य हैड्रॉन के लिए केवल श्वेत वर्ण सम्भव है जो निम्न तीन विधियों से प्राप्त किया जा सकता है:
बेरिऑन संख्या बहुत पूर्व ही परिभाषित की जा चुकी थी और क्वार्क मॉडल से पहले ही स्थापित किया जा चुका था, अतः परिभाषा बदलने के बजाय कण भौतिक विज्ञानीयों ने सामान्य रूप से सभी क्वार्कों को एक तिहाई बेरिऑन संख्या आवंटित की गई।
क्वार्करहित कण अर्थात जिन कणों का निर्माण क्वार्कों से मिलकर नहीं बना होता उनकी बेरिऑन संख्या शून्य होती है। इस तरह के कण लेप्टॉन (इलेक्ट्रॉन, म्यूऑन, टाऊ और इनके न्यूट्रिनो सहित) और गेज बोसॉन (फोटोन, W व Z बोसॉन और ग्लुओन); या परिकल्पित कण ग्रेविटोन हैं।
बेरिऑन संख्या मानक मॉडल की लगभग सभी क्रियाओं में संरक्षित रहती है। 'संरक्षित' का अर्थ क्रिया पूर्व कणों की कुल बेरिऑन संख्या उअर परिणामी कणों की कुल बेरिऑन संख्या के समान होने से है। इसका एक अपवाद काइरल विषमता है।
गोजाल
गोजाल () पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की एक तहसील है। क्षेत्रफल के हिसाब से यह गिलगित-बलतिस्तान की सबसे बड़ी तहसील भी है। गोजाल में कई बड़ी व छोटी वादियाँ हैं जो दक्षिण में हुन्ज़ा क्षेत्र से, पश्चिमोत्तर में अफ़ग़ानिस्तान के वाख़ान गलियारे से और पूर्वोत्तर में चीन द्वारा नियंत्रित शिंजियांग क्षेत्र से लगती हैं। शिमशाल, मिस्गर और चिपुरसान की वादियों को छोड़कर गोजाल तहसील के बाक़ी सभी गाँव ख़ुंजराब दर्रे से उतरने के बाद काराकोरम राजमार्ग से देखे जा सकते हैं। गोजाल के अधिकतर लोग वाख़ी भाषा बोलते हैं। काराकोरम राजमार्ग से चीन-नियंत्रित इलाक़े में दाख़िल होते हुए सोस्त अंतिम पाकिस्तानी चौकी है और यह भी गोजाल तहसील में आता है।
गुलमित
गुलमित () पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित एक बस्ती है जो उस तहसील की राजधानी भी है। यह २,४०८ मीटर (७,५०० फ़ुट) की ऊँचाई पर काराकोरम पर्वतमाला में बसा हुआ है। गुलमित में वाख़ी भाषा बोलने वाले लगभग २,५०० लोग रहते हैं जो शिया धर्म की इस्माइली शाखा के अनुयायी हैं। वाख़ी में 'गुलमित' का मतलब 'गुलों (फूलों) की वादी' है। यह बस्ती हुन्ज़ा नदी के किनारे स्थित है।
सोस्त
सोस्त या सूस्त या सुस्त () पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील का एक गाँव है। काराकोरम राजमार्ग से चीन-नियंत्रित इलाक़े में दाख़िल होते हुए सोस्त अंतिम पाकिस्तानी चौकी है। सोस्त से आगे ख़ुंजराब दर्रा आता है जिसके बाद चीन का शिंजियांग राज्य है। सरहद के पार चीनी क्षेत्र की पहली बस्ती ताशक़ूरग़ान​ है।
अलियाबाद
अलियाबाद () पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की राजधानी और प्रमुख आर्थिक केन्द्र है। यह हुन्ज़ा नदी की घाटी में उसी नदी की दो शाखाओं के बीच बसा हुआ है। मई २०१० में सरकारी अफ़सरों ने चेतावनी जारी करी की यह शहर पास की अत्ताबाद झील द्वारा डुबोए जाने के ख़तरे में है। पाकिस्तान को चीन से जोड़ने वाला काराकोरम राजमार्ग अलियाबाद से गुज़रकर निकलता है। स्थानीय लोग बुरुशस्की भाषा बोलते हैं और यहाँ उसकी एक विशेष उपभाषा प्रचलित है।
संरक्षण नियम
भौतिक विज्ञान में संरक्षण नियम किसी विलगीत भौतिक निकाय का विशिष्ट मापन योग्य गुणधर्म निकाय में विकास अथवा समय के साथ परिवर्तित नहीं होता।
ये नियम प्रत्येक अवस्था में और हर समय लागू होते हैं: ये नियम सामान्य अवस्था में संरक्षित रहते हैं लेकिन कुछ विशिष्ट शुक्ष्म अवस्थाओं में संरक्षित नहीं रहते।
इश्कोमन
इश्कोमन या इश्कुमन () पाक-अधिकृत कश्मीर के गिलगित-बलतिस्तान क्षेत्र के ग़िज़र ज़िले की एक घाटी है। प्रशासनिक दृष्टि से यह ग़िज़र ज़िले की एक तहसील है। इस तहसील की ऊँचाई ७,००० से १२,००० फ़ुट (२,१०० से ३,७०० मीटर) के बीच है और यह हिन्दु कुश पर्वतों की हिन्दु राज शाखा और काराकोरम पर्वतों के मिलन क्षेत्र में गिलगित से १४० किमी दूर स्थित है।